Grim skole

Grim skole er en ungdomsskole i bydelen Grim i Kristiansand som i dag har elever fra 8.-10. skoleår. Skolen har om lag 470 elever og 64 ansatte hvorav 54 er lærere.

Skolen ble åpnet i 1954 som 1. – 7. skole. I 1956 åpnet eget bygg for 1. -3. klassetrinn, «småskolen». Senere kom eget bygg med gymnastikksaler, svømmehall og garderober. Kristiansand innførte såkalt linjedelt ungdomsskole i 1959 og skolen fikk da også elever på 8. og 9. klassetrinn.

Skolen ble opprinnelig bygd i forblendet tegl, og i ettertid er den bygd ut i flere omganger. Ved siste ombygging fikk den et mediatek med bøker, tilgang til datamaskiner og internett, sofaer, arbeidsbord o.l.

Elevene ved Grim skole kommer fra disse 5 barneskolene: Hellemyr, Solholmen, Todda, Krossen og Karl Johans Minne som dekker områdene: Hellemyr, Tinnheia, Eg, Kvadraturen og Grim.

Referanser

Kategori:Skoler i Kristiansand
Kategori:Ungdomsskoler i Agder‎
Kategori:Utdanningsinstitusjoner etablert i 1954